คัด 25 หุ้นสตอรี่ดี ชู GULF กำไรปี 66 ทะลุ 1.7 หมื่นล้าน เป้า 55 บ.
เฟ้น 25 หุ้นน่าลงทุน PTTEP, PTT, SIRI, SC, PSH, QH, LH, AP, LHHOTEL, WHART, LPF, MTC, SAWAD, TIDLOR, KKP, TISCO, TCAP, EA, GULF, BGRIM, GPSC, ADVANC, MINT, ERW, CENTEL โบรกมอง GULF กำไรปี 66 ทะลุ 1.7 หมื่นล้าน โต 51% เคาะเป้า 55 บ. ฟาก MINT แนะนำเป้าหมาย 44.60 บ.
เฟ้น 25 หุ้นน่าลงทุน PTTEP, PTT, SIRI, SC, PSH, QH, LH, AP, LHHOTEL, WHART, LPF, MTC, SAWAD, TIDLOR, KKP, TISCO, TCAP, EA, GULF, BGRIM, GPSC, ADVANC, MINT, ERW, CENTEL โบรกมอง GULF กำไรปี 66 ทะลุ 1.7 หมื่นล้าน โต 51% เคาะเป้า 55 บ. ฟาก MINT แนะนำเป้าหมาย 44.60 บ.
18 เม.ย. 2566

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ว่า ราคาน้ำมันดิบที่ฟื้นช่วงสั้นดีต่อกลุ่มพลังงานต้นน้ำ ซึ่งหุ้นที่คาดได้รับประโยชน์ คือ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP, บริษัท ปตท. จำกัด (มหาชน) หรือ PTT รวมถึงหุ้นโรงกลั่น 
ส่วนหุ้นอสังหาริมทรัพย์ที่ราคาหุ้นร่วง ยีลด์ปันผลสูงมาก ได้แก่ บริษัท แสนสิริ จำกัด (มหาชน) หรือ SIRI, บริษัท เอสซี แอสเสท คอร์ปอเรชั่น จำกัด (มหาชน) หรือ SC, บริษัท พฤกษา โฮลดิ้ง จำกัด (มหาชน) หรือ PSH, บริษัท ควอลิตี้เฮ้าส์ จำกัด (มหาชน) หรือ QH, บริษัท แลนด์แอนด์เฮ้าส์ จำกัด (มหาชน) หรือ LH และ บริษัท เอพี (ไทยแลนด์) จำกัด (มหาชน) หรือ AP 
สำหรับข่าวเลือกตั้งดีกับหุ้นกลุ่ม Domestic Play เช่น พาณิชย์, รับเหมา, นิคม, อสังหาฯ, สื่อ, ธนาคาร, สื่อสาร และการแพทย์ ขณะที่แนวโน้มเฟดชะลอการปรับขึ้นดอกเบี้ยดีกับหุ้นกลุ่ม REIT ซึ่งท็อปพิก คือ ทรัสต์เพื่อการลงทุนในสิทธิการเช่าอสังหาริมทรัพย์ แอล เอช โฮเทล หรือ LHHOTEL, ทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ พรีเมี่ยม โกรท หรือ WHART และ กองทุนรวมอสังหาริมทรัพย์และสิทธิการเช่าโลตัสส์ รีเทล โกรท หรือ LPF
ขณะที่หุ้นกลุ่มไฟแนนซ์ ได้แก่ บริษัท เมืองไทย แคปปิตอล จำกัด (มหาชน) หรือ MTC, บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD และ บริษัท เงินติดล้อ จำกัด (มหาชน) หรือ TIDLOR ส่วนเช่าซื้อ เช่น ธนาคารเกียรตินาคินภัทร จำกัด (มหาชน) หรือ KKP, บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO และ บริษัท ทุนธนชาต จำกัด (มหาชน) หรือ TCAP 
ด้านหุ้นดีมี Story แนะนำลงทุน บริษัท พลังงานบริสุทธิ์ จำกัด (มหาชน) หรือ EA, บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF, บริษัท บี.กริม เพาเวอร์ จำกัด (มหาชน) หรือ BGRIM, บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC, บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท ไมเนอร์ อินเตอร์เนชั่นแนล จำกัด (มหาชน) หรือ MINT, บริษัท ดิ เอราวัณ กรุ๊ป จำกัด (มหาชน) หรือ ERW และ บริษัท โรงแรมเซ็นทรัลพลาซา จำกัด (มหาชน) หรือ CENTEL 
บริษัทหลักทรัพย์ กรุงศรี พัฒนสิน จำกัด (มหาชน) ประเมิน GULF โดยคาดกำไรปี 66 อยู่ที่ 1.7 หมื่นล้านบาท เพิ่มขึ้น 51% จากงวดเดียวกันของปีก่อน มาจากทั้งโรงไฟฟ้าใหม่ที่ COD รวมถึง M&amp;A, การปรับขึ้น Ft ช่วยอัตรากำไร และต้นทุนก๊าซทยอยลดลง ขณะที่ระยะกลางยาวสดใสจากแผน COD ต่อเนื่องใน 5 ปีข้างหน้า ทำให้มีกำลังผลิตเพิ่มขึ้น 46% เป็น 8.6 พันเมกะวัตต์ พร้อมแนะนำราคาเป้าหมาย 55 บาท
บริษัทหลักทรัพย์ เมย์แบงก์ (ประเทศไทย) จำกัด (มหาชน) ประเมิน MINT โดยระบุว่า ทางฝ่ายวิจัยปรับกำไรหลักปี 66-67 ขึ้น 28%, 24% ตามลำดับ จากอุตสาหกรรมท่องเที่ยวทั่วโลกกำลังอยู่ในแนวโน้มขาขึ้น อัตราการเข้าพักสูง ผสานต้นทุนราคาก๊าซลดลงต่อเนื่องในยุโรปหนุน EBITDA margin เพิ่มขึ้น และ อัตราภาษีคาดลดลงสู่ 10% แนะนำราคาเป้าหมาย 44.60 บาท